इक्यान र आइरिनकै सदस्यहरुद्धारा सञ्चालित केही कन्सलटेन्सीहरुले अवैध धन्दा गरेको रेकर्ड मन्त्रालयले महाशाखालाई पठाइसकेको छ । त्यस्ता कन्सलटेन्सीहरुले नक्कली बैंक स्टेटमेन्ट बनाउने गरेकै कारण अष्ट्रेलियाले दुई बर्ष पहिले सयौं नेपाली विद्यार्थीको भिसा रद्द गरेर अलपत्र बनाएको थियो भने केही कन्सलटेन्सीलाई अष्ट्रेलियन दूताबासले शिक्षा मन्त्रालयलाई पत्र काटी कालो सूचिमा समेत राख्न लगाएको थियो । कालो सूचिमा पर्ने मध्य कंगारु एजुकेशन फाउण्डेशनपनि एक हो । अहिले तिनै कालो सूचिमा परेका कन्सलटेन्सीका सञ्चालकहरु छापा हान्न रोक्नु प-यो भन्दै टेलिभिजनमा अन्तर्वार्ता दिन थालेका छन् ।
